RĪGAS PĻAVNIEKU PAMATSKOLA

Jāņa Grestes iela 14, Rīga, LV-1021,

tālrunis 67246868, e-pasts plavniekups@riga.lv

**Rīgas Pļavnieku pamatskolas izglītības procesa organizēšanas kārtība 2021./2022.m.g.2.semestrī,**

**nodrošinot Covid-19 infekcijas izplatības ierobežošanu**

Rīgā

28.12.2021. Nr. PSPL-21-11-nts

*Izdoti saskaņā ar Ministru kabineta 2021.gada 28.septembra*

 *noteikumiem Nr.662 “Epidemioloģiskās drošības pasākumi*

*Covid-19 infekcijas izplatības ierobežošanai”*

**I Vispārīgie jautājumi**

1. Kārtība nodrošina vienotu pieeju Covid-19 infekcijas izplatības novēršanai skolā, kas ir saistoša visiem skolas darbiniekiem, izglītojamo likumiskajiem pārstāvjiem un izglītojamiem, un personām, kuras ikdienā nestrādā skolā.
2. Kārtība ietver:

2.1. Covid-19 infekcijas izplatības novēršanas pamatprincipus (informēšana, distancēšanās, higiēna un izglītojamo un skolas darbinieku veselības stāvokļa uzraudzība), un no šiem principiem izrietošās prasības;

2.2. Covid-19 testēšanas norisi;

2.3. mācību procesa organizēšanu;

2.4. nosacījumus, kā skolā uzturas personas, kas ikdienā nemācās vai nestrādā skolā;

2.5. skolas rīcību, ja tiek saņemta informācija par to, ka izglītojamais vai skolas darbinieks ir inficējies ar Covid-19.

3. Kārtības ievērošanas uzraudzību un kontroli veikt atbilstoši atbildības jomām direktora vietniecēm izglītības jomā V.Grantai, I.Elmanei, A.Līpenītei, direktora vietniekam administratīvi saimnieciskajā darbā I.Skrastiņam un medicīnas māsai D.Buļai.

**II VESELĪBAS STĀVOKĻA UZRAUDZĪBA UN RĪCĪBA**

4. Klātienē izglītības procesā un tā nodrošināšanā var piedalīties izglītojamie un darbinieki ar sadarbspējīgu vakcinācijas vai pārslimošanas sertifikātu, vai ar apliecinājumu papīra vai digitālā formā par COVID-19 negatīvu testa rezultātu.

5. Izglītojamo un darbinieku pienākums ir informēt skolas medmāsu, ja ir iegūts sadarbspējīgs Covid-19 sertifikāts vai negatīvs/pozitīvs testa rezultāts individuālā testēšanā.

5.1. skolas medmāsas pienākums ir noskaidrot kontaktpersonas un iesniegt to skolas lietvedībā;

5.2. lietvedības pārzines pienākums ir sagatavot kontaktpersonu sarakstu un nosūtīt to SPKC, kā arī e-klasē informēt izglītojamo vecākus vai to likumiskos pārstāvjus, klases audzinātājus.

6. Ja izglītojamajam nav Covid-19 vakcinācijas vai pārslimošanas sertifikāta, izglītojamais, lai apmeklētu mācības klātienē, saskaņā ar Slimību profilakses un kontroles centru noteiktu algoritmu sadarbībā ar Centrālo laboratoriju veic Covid-19 testu. Tests tiek veikts reizi nedēļā katru otrdienu no 8.00 līdz 11.00 katrai klasei norādītajā telpā.

7. Sākot ar 2022.gada janvāri noteiktās dienās visiem 1.-9. klašu izglītojamiem, pedagogiem un skolas darbiniekiem divreiz nedēļā ir jāveic antigēnu paštests. Pozitīva rezultāta gadījumā izglītojamo likumiskajiem pārstāvjiem, pedagogiem vai skolas darbiniekiem ir nekavējoties jāziņo par to skolas medmāsai un ģimenes ārstam un 36 stundu laikā jāveic laboratorijā tests un jāievēro pašizolācija.

8. Izglītības procesa īstenotājam, lai nodrošinātu epidemioloģiski drošu izglītības pakalpojumu sniegšanu, ir tiesības pieprasīt un apstrādāt no laboratorijas, no izglītojamā vai no nodarbinātā iegūto informāciju par sadarbspējīga vakcinācijas, testēšanas vai pārslimošanas sertifikāta esību vai apliecinājumu (papīra vai digitālā formā) par negatīvu Covid-19 testa rezultātu.

9. Skolā netiek pieļauta personu ar elpceļu infekcijas slimību pazīmēm (drudzis, klepus, elpas trūkums) klātbūtne.

10. Vecāki katru dienu rūpīgi novērtē izglītojamā veselības stāvokli. Ja vecāks identificē elpceļu infekcijas pazīmes, tad izglītojamais skolu neapmeklē.

11. Mācību priekšmeta skolotāji 1.stundas laikā vai kad parādās simptomi identificē elpceļu infekcijas pazīmes izglītojamam (paaugstināta temperatūra, klepus, sāpes kaklā, iesnas, konjunktivīts, apgrūtināta elpošana).

12. Pēc elpceļu infekciju pazīmju identificēšanas, nekavējoties izolē saslimušo izglītojamo 108. kabinetā, uzvelkot sejas masku sev un izglītojamajam.

 13. Pēc izglītojamā izolēšanas, skolas medicīnas māsa sazinās ar izglītojamā vecākiem vai likumiskajiem pārstāvjiem, kas nekavējoties ierodas pēc izglītojamā. Vecāki telefoniski kontaktējas ar savu ģimenes ārstu.

14. Izglītojamais tiek ārstēts atbilstoši veselības stāvoklim un atgriezties skolā iespējams saskaņā ar ārstējošā ārsta norādījumiem, iesniedzot klases audzinātājam ārsta zīmi.

15. Ja darbiniekam, veicot darba pienākumus, parādās akūtas elpceļu infekcijas slimības pazīmes (drudzis, klepus, elpas trūkums), darbinieka pienākums ir pārtraukt darba pienākumu veikšanu un doties mājās, telefoniski informēt direktoru un sazināties ar ģimenes ārstu, lai vienotos par turpmāko ārstēšanas režīmu.

16. Darbinieks var atgriezties darbā tikai ar ārsta norādījumu (kad ārsts ir noslēdzis darbnespējas lapu).

17. Ja darbiniekam vai izglītojamajam skolā ir konstatēti nopietni veselības traucējumi, tiek izsaukts Neatliekamās medicīniskās palīdzības dienests.

18. Ja akūtas elpceļu infekcijas pazīmes konstatētas diviem vai vairāk izglītojamajiem un ir radušās aizdomas par grupveida saslimšanu, skola izolē izglītojamos, nodrošinot pieaugušā klātbūtni, lieto sejas maskas un mutes/deguna aizsegus atsilstoši iepriekš minētajam, sazinās ar izglītojamo vecākiem vai likumiskajiem pārstāvjiem un nodrošina informācijas sniegšanu telefoniski Slimību profilakses un kontroles centra attiecīgās reģionālās nodaļas epidemiologam. Kontaktus saziņai skatīt www.spkc.gov.lv. Skolas direktors par šo faktu un saņemtajiem SPKC norādījumiem informē iestādes dibinātāju, savukārt dibinātāja pārstāvis – Izglītības kvalitātes valsts dienestu (e-pasts: ikvd@ikvd.gov.lv) par faktu, ja Iestādei tiek noteikta karantīna.

19. Skolas darbinieki katru dienu, ierodoties skolā, apliecina, ka nav augšējo elpceļu saslimšanas pazīmes, kā arī nav bijuši kontaktā ar COVID-19 saslimušajiem vai kontaktpersonām.

20. Ar kārtību tiek iepazīstināti visi skolas darbinieki, izglītojamie un izglītojamo likumiskie pārstāvji.

**III Izglītojamo un darbinieku ierašanās nosacījumi un distancēšanās nodrošināšana koplietošanas telpās skolā**

21. Darbinieki un 1. – 3.klašu izglītojamie skolā ienāk pa centrālās ieejas durvīm.

22. 4. – 9.klašu izglītojamie skolā ienāk pa iekšpagalma durvīm.

23. Iekšpagalma durvis tiek atvērtas plkst.7.50 un tiek aizvērtas plkst.8.45.

24. Ja izglītojamais ierodas ar kavēšanos vai mācību stundas sākas pēc plkst.8.45, tad skolā ienāk pa centrālās ieejas durvīm.

25. Ienākot skolā, obligāti dezinficēt rokas un uzlikt mutes un deguna aizsegu.

26. Izglītojamie pēc ienākšanas skolā, dodas uz garderobi vai pie norādītā mācību kabineta.

27. Mācību stundu laiki 2021./2022. mācību gadam:

|  |  |  |  |  |  |  |  |
| --- | --- | --- | --- | --- | --- | --- | --- |
| Nr.p.k. | **1 .- 2.klasēs** | Nr.p.k. | **3. - 4.klasēs** | Nr.p.k. | **5. - 6.klasēs** | Nr.p.k. | **7. - 9.klasēs** |
| 0. | 8.00 - 8.40 | 0. | 8.00 - 8.40 | 0. | 8.00 - 8.40 | 0. | 8.00 - 8.40 |
| 1. | 8.45 - 9.25 | 1. | 8.45 - 9.25 | 1. | 8.45 - 9.25 | 1. | 8.45 - 9.25 |
| 2. | 9.35 - 10.15 | 2. | 9.35 - 10.15 | 2. | 9.35 - 10.15 | 2. | 9.35 - 10.15 |
| 3. | pusdienas | 3. | 10.25 – 11.05 | 3. | 10.25 – 11.05 | 3. | 10.25 – 11.05 |
| 4. | 11.15 – 11.55 | 4. | pusdienas | 4. | 11.15 – 11.55 | 4. | 11.15 – 11.55 |
| 5. | 12.05 – 12.45 | 5. | 12.05 – 12.45 | 5. | pusdienas | 5. | 12.05 – 12.45 |
| 6. | 12.55 - 13.35 | 6. | 12.55 - 13.35 | 6. | 12.55 - 13.35 | 6. | pusdienas |
| 7. | 13.45 – 14.25 | 7. | 13.45 – 14.25 | 7. | 13.45 – 14.25 | 7. | 13.45 – 14.25 |
| 8. | 14.35 – 15.15 | 8. | 14.35 – 15.15 | 8. | 14.35 – 15.15 | 8. | 14.35 – 15.15 |
| 9. | 15.25 – 16.05 | 9. | 15.25 – 16.05 | 9. | 15.25 – 16.05 | 9. | 15.25 – 16.05 |

28. Mācību process 1.-9. klasei pēc iespējas tiek nodrošināts vienā mācību telpā un mācību priekšmetu skolotāji iet pie izglītojamajiem uz attiecīgo telpu, izņemot mācību priekšmetus – sports, datorika, dizains un tehnoloģijas, svešvaloda, mūzika.

29. Ja 1.- 9. klašu izglītojamajiem mācību stunda paredzēta citā mācību kabinetā, tad mācību priekšmeta skolotājs ierodas pēc izglītojamajiem un pēc stundas izglītojamos pavada atpakaļ uz mācību kabinetu. Izglītojamie telpās izmanto mutes un deguna aizsegu.

30. Sporta stundas iespēju robežās tiek organizētas ārtelpās. Izglītojamajiem nepieciešams ārtelpu apstākļiem piemērots sporta apģērbs un apavi.

31. Nav pieļaujama izglītojamo un likumisko pārstāvju drūzmēšanās skolas teritorijā, to kontolē Pašvaldības policijas darbinieks.

32. Lai nepieļautu liela cilvēku skaita drūzmēšanos koplietošanas telpās (garderobes, ēdnīca, koridori, sporta zāle u.c.), skolas telpās tiek plānota un kontrolēta izglītojamo un skolas darbinieku plūsma.

33. Skolas darbiniekiem, izglītojamajiem, viņu likumiskajiem pārstāvjiem redzamās vietās ir izvietotas skaidri salasāmas norādes – ievērot 2 m distanci no pārējām personām.

34. Izglītojamajiem nav jāievēro distancēšanās klases ietvaros.

35. Distancēšanās skolas ģērbtuvēs:

35.1. Ņemot vērā, ka inficēšanās ir iespējama, ja personu cieša saskare telpās pārsniedz 15 minūtes, ģērbtuves var izmantot kā ierasts, garderobiste kontrolē, vai izglītojamie tajās neuzturas ilgāk kā nepieciešams, lai novietotu vai uzvilktu virsdrēbes.

36. Distancēšanās skolas labierīcību telpās:

 36.1. Skolas darbinieki uzrauga, lai labierīcību telpās vienlaikus nav vairāk izglītojamo, cik tajās ir faktiski izmantojamie sēdpodi un/vai pisuāri.

36.2. Izglītojamie drīkst apmeklēt labierīcību telpas tajā stāvā, kurā notiek mācību stundas.

37. Distancēšanās skolas sporta ģērbtuvēs:

37.1. Ģērbtuvi vienlaikus izmanto viena izglītojamo grupa.

37.2. Nākamā izglītojamo grupa ģērbtuvē neienāk, kamēr iepriekšējā nav atstājusi ģērbtuvi.

38. Izglītojamie bibliotēku apmeklē atbilstoši bibliotēkas apmeklēšanas grafikam.

39. Izglītojamie, kuri uzkavējas skolā, lai apmeklētu ārpusstundas aktivitātes vai konsultācijas, uzturas pie norādītā mācību kabineta vai sporta kompleksa teritorijā.

**IV Higiēnas nodrošināšanas kārtība**

40. Skolā tiek izvietotas infografikas par higiēnas prasību ievērošanu.

41. Skolā tiek nodrošināta iespēja darbiniekiem un izglītojamajiem ievērot roku higiēnu – nodrošinot silto ūdeni, ziepes, individuāli lietojamos roku slaucīšanas līdzekļus, spirtu saturošus roku dezinfekcijas līdzekļus, kas satur vismaz 70% etanola. Izglītojamie un darbinieki lieto tikai personīgos rakstāmpiederumus.

42. Mācību priekšmetos, kur nepieciešama pieskaršanās kopīgi lietojamiem priekšmetiem, pirms un pēc lietošanas saskares virsmas dezinficē ar spirta salvetēm vai dezinfekcijas līdzekļiem (piem., lietojot mikroskopu, datora klaviatūru, vingrošanas aprīkojumu, u.tml.).

43.Izglītojamie un darbinieki pēc iespējas lieto tikai personīgos rakstāmpiederumus.

44. Telpu uzkopšana un koplietošanas virsmas tiek dezinficētas saskaņā ar direktora apstiprinātu telpas uzkopšanas plānu.

45. Ja tiek izmantoti individuālie aizsardzības līdzekļi, nodrošināt drošu visu izlietoto individuālo aizsardzības līdzekļu savākšanu, šim mērķim izmantojot speciāli marķētus dubultus atkritumu maisus, kurus ievietot konteinerā, kas paredzēts nešķirotiem atkritumiem. Tos nedrīkst atstāt pie konteinera vai ievietot dalītās vākšanas konteinerā.

 46. Skolas telpas regulāri jāvēdina, ievērojot grafiku:

|  |  |  |
| --- | --- | --- |
| Klases telpa | Administrācijas, logopēdu, speciālā pedagoga, sociālā pedagoga, psihologa kabineti | Koplietošanas telpas (gaiteņi,tualetes, kāpņu telpas, ēdamzāle, aktu zāle, sporta zāle) |
| **Atbildīgās personas:** klases audzinātāji, priekšmetu skolotāji un apkopējas | **Atbildīgās personas:**Administrācijas darbinieki, logopēdi, sociālais pedagogs, speciālais pedagogs, psihologs un apkopējas | **Atbildīgās personas:**Sporta skolotāji, mūzikas, teātra mākslas skolotāji, ēdnīcas darbinieki un apkopējas |
| No 8.00 līdz 8.15vai līdz brīdim, kad ierodas izglītojamie | Katru astronomisko stundu 15 minūtes (ziemā – 5 minūtes),pēc katras nodarbības 15 minūtes (ziemā – 5 minūtes) | Katru astronomisko stundu 15 minūtes (ziemā – 5 minūtes) pēc katras nodarbības 15 minūtes (ziemā – 5 minūtes) |
| No 8.45 līdz pusdienu ēšanas laikam (skatīt grafiku!) katru astronomisko stundu 15 minūtes (ziemā – 5 minūtes) |  |  |
| Pusdienu ēšanas laikā 20 minūtes vēdināšana (ziemā – 5 minūtes) |  |  |
| Pēc pusdienām līdz mācību stundu beigām katru astronomisko stundu 15 minūtes (ziemā – 5 minūtes) |  |  |

47. Skolas dežurējošais tehniskais darbinieks regulāri veic biežāk lietojamo virsmu (durvju rokturi, kāpņu margas, galdu virsmas, krēslu margas, virsmas labierīcībās) dezinfekciju.

48. Klātienē izglītības procesa ietvaros un ārpus tā iekštelpās visi lieto mutes un deguna aizsegu, izņemot:

48.1. ja tas nav iespējams mūzikas instrumentu spēles, vokālās mākslas un dejas apguves specifikas dēļ;

48.2.sporta stundās fizisko aktivitāšu laikā.

**V Ēdināšanas organizēšanas kārtība**

49. Izglītojamie brokastīs dodas individuāli no plkst.8.15 līdz plkst.8.30. Ēdiena saņemšana notiek pie letes. Pirms brokastīm obligāta roku mazgāšana/dezinfekcija. Pēc brokastīm izglītojamie dodas uz atbilstošo mācību kabinetu.

50. Pusdienās izglītojamie dodas mācību priekšmeta skolotāja pavadībā, ievērojot savstarpējo distancēšanos, izglītojamie un pedagogi izmanto mutes un deguna aizsegu.

51. Pusdienu laiks tiek noteikts katrai klašu grupai saskaņā ar apstiprināto grafiku.

52. Pirms ēšanas izglītojamie un darbinieki obligāti mazgā vai dezinficē rokas.

Pusdienu grafiks

|  |  |  |
| --- | --- | --- |
| **3. stunda** | 10. 15 – 10. 40 |  **1.A, 1.B, 1.C, 1.D**  |
| 10. 40 – 11. 00 | **2.A, 2.B, 2.C, 2.D** |
| **4. stunda** | 11. 15 – 11.35 | **3.A, 3.B, 3.C, 3.D**  |
| 11. 40 – 12.00 | **4.A, 4.B, 4.C, 4.D** |
| **5. stunda** | 12.05 – 12.25 | **5.A, 5.B, 5.C, 5.D** |
| 12. 25 – 12.45 | **6.A, 6.B, 6.C**  |
| **6. stunda** | 12.50 - 13.10 | **7.A, 7.B, 7.C, 7.D** |
| 13.10 - 13.30 | **8.A, 8.C, 8.D** |
| 13.30 – 13.45 | **9.A, 9.B, 9.C** |

53. Ēdamgaldu izvietojums tiek sadalīts atbilstoši potenciālo ēdāju skaitam pa klašu grupām, ievērojot noteiktu distanci starp tām.

54. Skolas ēdnīcas telpās klašu grupas ēdināšanas laikā darbojas bufete. Bufetes darbinieks seko, lai izglītojamie ievērotu distanci.

55. Pēc pusdienām pedagogs pavada izglītojamos atpakaļ uz atbilstošo kabinetu.

56. Ja skolā mācību process tiek īstenots attālināti, tad ēdinātājs sagatavo un izsniedz pārtikas pakas.

**VI Pagarinātās dienas grupas darba organizācija**

57. Pagarinātā dienas grupas izmanto telpu noslogojuma grafikā paredzētās mācību telpas un tās rīcībā nodotos mācību tehniskos līdzekļus, kuru uzskaite un izmantošana notiek saskaņā ar skolā noteikto kārtību.

58. Pagarinātā dienas grupā tiek uzņemti skolas 1.un 2.klašu izglītojamie atbilstoši vecāku (aizbildņu) iesniegumiem.

59. Izglītojamais uzreiz pēc pēdējās mācību stundas beigām atrodas pagarinātās dienas grupas telpā.

60. Pagarinātās dienas grupas pedagogs izglītojamos pavada uz un no launaga. Pirms launaga obligāta roku mazgāšana/dezinfekcija. Grupas ēdnīcā ievēro savstarpējo distancēšanos.

Launagu grafiks

|  |  |
| --- | --- |
| **1. a un 1.b klase** | **14.20 – 14.30** |
| **1. c un 1. d klase** | **14.30 – 14.40** |
| **2. a un 2.b klase** | **14.40 – 14.50** |
| **2. c un 2. d klase** | **14.50 - 15.00** |

61. Izglītojamie ievēro skolas iekšējās kārtības noteikumus, pedagoga norādījumus un lūgumus.

62. Pagarinātās dienas grupas laikā izglītojamais atrodas kopā ar pedagogu viņa norādītajā vietā un bez pagarinātās dienas grupas pedagoga atļaujas to neatstāj.

63. Izglītojamais informē pagarinātās dienas grupas pedagogu par interešu izglītības nodarbību apmeklēšanu, sagaida interešu izglītības nodarbību skolotāju norādījumus, interešu izglītības nodarbības apmeklē tikai interešu izglītības nodarbību skolotāja uzraudzībā.

64. Izglītojamais pirms došanās uz fakultatīvo, interešu izglītības nodarbību vai bibliotēku, informē par to pagarinātās dienas grupas pedagogu.

1. Izglītojamais no pagarinātās dienas grupas var tikt izņemts vecākiem izdevīgā laikā.
2. Izglītojamā vecāks telefoniski sazinās ar pagarinātās dienas grupas pedagogu, informējot pedagogu, ka izglītojamais dosies mājās.
3. Izglītojamais pēc vecāku un pagarinātās dienas grupas pedagoga telefoniskas sarunas dodas patstāvīgi uz garderobi un tad iziet no skolas, skolas pagalmā viņu sagaida vecāks vai aizbildnis.
4. Ja vecāks norādījis iesniegumā skolai, ka bērns patstāvīgi dosies uz mājām, tad pagarinātās dienas grupas pedagogs ievēro vecāka iesniegumā atzīmētos norādījumus par izglītojamā patstāvīgu došanos mājās.
5. Pagarinātās dienas grupas laikā izglītojamais ievēro personīgo higiēnu un novērtē savu veselības stāvokli, ziņo pagarinātās dienas grupas pedagogam par slimību simptomiem.
6. Pagarinātās dienas grupas pedagogs atrodas telpā laikā, kad pagarinātās dienas grupas dalībniekiem beidzas mācību stundas.
7. Pagarinātās dienas grupas pedagogs apzina un koordinē pagarinātās dienas grupas izglītojamo skaitu un apmeklējumu.
8. Pagarinātās dienas grupas pedagogs organizē pagarinātās dienas grupas mācību darbu un atpūtas laiku, ievērojot distancēšanās prasības starp citas grupas dalībniekiem.
9. Slimības simptomu, traumu vai negadījumu gadījumā pagarinātās dienas grupas pedagogs cietušo aizvest pie skolas medmāsas vai izsaukt neatliekamo medicīnisko palīdzību un ziņot vecākiem par notikušo negadījumu.
10. Pagarinātās dienas grupas darba grafiku, izglītojamo skaitu vienā grupā katra mācību gada sākumā apstiprina ar skolas direktora rīkojumu.
11. Pagarinātās dienas grupas tiek komplektētas atbilstoši mācību priekšmetu stundu sarakstam līdz plkst.16.00.
12. Pagarinātās dienas grupas darba organizācija katru darba dienu tiek noteikta sekojoša:

|  |  |
| --- | --- |
| Laiks | Darbība |
| Līdz plkst. 14.20 | Ārpusstundu nodarbības, rotaļas, spēles klases telpā vai skolas pagalmā, sporta kompleksā (atkarībā no laika apstākļiem).  |
| 14.20 - 15.00 | Launags  |
| 15.00 – 16.00 | Gatavošanās mācībām, mācības, ārpusstundu nodarbības, pastaiga svaigā gaisā (atkarībā no laika apstākļiem) vai izglītojošas darbības (grāmatu lasīšana, spēles, zīmēšana u.c.) |

1. Ja vecāki (aizbildņi) aizkavējas un nevar līdz pagarinātās dienas grupas darba laika beigām izņemt bērnu, viņu pienākums ir telefoniski informēt pagarinātās dienas grupas pedagogu par ierašanās laiku. Izglītojamais pēc pagarinātās dienas grupas beigām gaida vecākus 1. stāva foajē pie dežuranta.

**VII Interešu izglītības organizēšanas kārtība**

78**.** Organizējot izglītības procesu, izglītības iestāde izvērtē izglītojamo dalības ierobežošanu vairākās interešu izglītības programmās (turpmāk – Programma), kā arī izglītojamo dalības nepieciešamību citu personu organizētos pasākumos.

79.Grupu komplektēšana pieļaujama līdz 30.septembrim. Grupā nav iekļaujami izglītojamie no dažādām klasēm.

80. Interešu izglītības programmas un nodarbību aktivitātes izglītības iestādes ēkā nevar pārklāties ar izglītojamo klātienes konsultāciju un valsts pārbaudījumu laiku.

81. Piešķirto stundu apmērā pedagogs var organizēt darbu:

81.1. ar vienas klases Grupu;

81.2. dalot vienas klases Grupu apakšgrupās;

81.3. individuāli.

82. Izglītības iestāde ievada informāciju par Grupas izglītojamajiem Valsts izglītības informācijas sistēmā atbilstoši Ministru kabineta 2019.gada 25.jūnija noteikumu Nr.276 “Valsts izglītības informācijas sistēmas noteikumi” 11.punktā noteiktajam.

83. Mācības iekštelpās izglītojamajiem līdz 12 gadiem notiek ne vairāk kā 20 dalībniekiem, individuāli (vai vienas mājsaimniecības ietvaors), uzrādot skolā veiktā rutīnas skrīninga testu, kam jābūt negatīvam, ārtelpās ne vairāk kā 20 izglītojamie.

##### 84. Izglītojamajiem, kuriem ir sadarbspējīgs vakcinācijas vai pārslimošanas sertifikāts, interešu izglītībā piedalās:

* 1. skolā savas klases ietvaros (bez dalībnieku skaita ierobežojuma);
	2. individuāli (vai vienas mājsaimniecības ietvaros);
	3. ārpus telpām grupā līdz 20 dalībniekiem.
1. Telpās, kur atrodas vairāk par vienu personu, tiek lietotas sejas maskas.
2. Sporta grupu treniņos vienā treniņgrupā vienlaikus organizēti pulcējas ne vairāk kā 20 personas. Vienlaikus var norisināties vairāku treniņgrupu darbs. Dažādu treniņgrupu plūsmas fiziski nepārklājas, kā arī tiek nodrošināta to darbības atsevišķa uzraudzība.
3. Klātienes nodarbības rīko katrai Grupai/apakšgrupai atsevišķi, nepieļaujot grupu krustošanos, drūzmēšanos iestādes koplietošanas telpās (piemēram, tualetēs, gaiteņos, garderobēs). Var pielietot dažādas darba organizācijas formas, tajā skaitā attālināto darbu.
4. Iekštelpās Grupai pieļaujamas divas nodarbības pēc kārtas bez pārtraukuma. Pārtraukuma laikā nodrošina regulāru telpu vēdināšana astronomiskās stundas ietvaros vismaz 15 minūtes.
5. Koru, ansambļu un citās ar dziedāšanu saistītās nodarbībās ievēro 2 m distanci.
6. Iekštelpās katram izglītojamajam ir ne mazāk kā 3m2  no publiski pieejamās telpu platības.
7. Izglītības iestāde kontrolē:

91.1. precīzu un regulāru izglītojamo apmeklējumu un interešu izglītības nodarbību uzskaiti;

 91.2. izglītojamo parakstīšanos interešu izglītības nodarbību uzskaites žurnālos par iepazīšanos ar izglītības iestādes izstrādātajiem piesardzības pasākumiem.

1. Nepieciešamības gadījumā, izglītības iestāde aktualizē Programmas un/vai Programmu tematisko plānu.
2. Izglītības iestāde iesniedz nodarbību sarakstus (grafikus) līdz š.g. 9.oktobrim (elektroniski) un aktualizētās Programmas un/vai Programmu aktualizēto tematisko plānu (papīrformātā) Departamenta Sporta un jaunatnes pārvaldes Sporta un interešu izglītības iestāžu nodaļas speciālistei.
3. Netiek pieļauta personu, kurām noteikta pašizolācija, mājas karantīna vai stingra izolācija, bez sadarbspējīga vakcinācijas vai pārslimošanas sertifikāta vai bez testēšanas rezultātiem, klātbūtne interešu izglītības nodarbībās.
4. Netiek pieļauta izglītojamo, pedagogu un citu interešu izglītības programmu īstenotājas iestādes darbinieku ar elpceļu infekcijas slimību pazīmēm klātbūtne interešu izglītības nodarbībās. Izglītojamo veselības skrīningu (elpceļu saslimšanas pazīmju novērošana: drudzis, klepus, iesnas, kakla sāpes), veicot vizuālu novērojumu, nodrošina interešu izglītības nodarbības pedagogs.
5. Organizējot interešu izglītības nodarbības, dot priekšroku pasākumiem, kur iespējams distancēties, un pasākumiem ārpus telpām.
6. Nodrošināt to, ka izglītojamie lieto tikai personīgos vai vienreizlietojamos rakstāmpiederumus, darba materiālus, darba rīkus u.c. piederumus. Novērst iespēju, ka tie tiek nodoti no vienas personas citai.
7. Ja nodarbību starplaikā ir paredzēta ēdināšana, stingri ievērot visas personīgās higiēnas normas un iespēju robežās ievērot 2 m distancēšanos.
8. Ievērot citas konkrētajā brīdī spēkā esošas Veselības ministrijas noteiktās epidemioloģiskās un sanitāri higiēniskās prasības.

**VIII Kārtību, kādā izglītības iestādē uzturas nepiederošas personas**

1. Izglītības iestādei nepiederošas personas ir izglītojamā likumiskie pārstāvji vai persona, kas realizē skolēna aizgādību (turpmāk – izglītojamā vecāki), viņu pilnvarotas personas un citas trešās personas.
2. Noteikumi neattiecas uz izglītības iestādes izglītojamajiem un darbiniekiem.
3. Noteikumu 1. un 2.punktā minētās personas, uzturoties izglītības iestādē, ievēro izglītības iestādes vadības, pedagogu un darbinieku norādes, sabiedrībā vispārpieņemtās uzvedības normas un Noteikumus.
4. Nepiederošo personu ierašanos skolā kontrolē skolas dežurants.
5. Izglītojamo vecāki, aizbildņi, ģimenes locekļi, pavada un sagaida izglītojamos ārpus skolas telpām.
6. Izglītojamo vecākiem un viņu pilnvarotajām personām aizliegts pārvietoties pa izglītības iestādes telpām, traucēt mācību stundu un citu nodarbību norisi.
7. Nepieciešamību izglītojamo vecākiem un viņu pilnvarotajām personām satikt izglītojamo mācību procesa norises laikā savlaicīgi nepieciešams saskaņot ar izglītojamā klases audzinātāju.
8. Izglītojamo vecāki un viņu pilnvarotās personas, kuras vēlas tikties ar pedagogu, iepriekš vienojas ar pedagogu par tikšanās laiku, netraucējot izglītības procesa norisi. Izglītības iestādes pedagogam ir pienākums informēt izglītības iestādes vadību un dežurantu par paredzēto tikšanos.
9. Izglītojamo vecākiem un viņu pilnvarotajām personām, ierodoties uz tikšanos jāuzrāda sadarbspējīgu vakcinācijas vai pārslimošanas sertifikāts, vai negatīvs Covid-19 testa rezultāts, jāizmanto mutes un deguna aizsegs, jāpiereģistrējas pie izglītības iestādes dežuranta apmeklētāju reģistrācijas žurnālā, norādot vārdu, uzvārdu, ierašanās iemeslu, izglītības iestādes darbinieku, ar kuru ir norunāta tikšanās, kā arī jāuzrāda personu apliecinošs dokuments.
10. Pedagogs, kurš organizē tikšanos, sagaida izglītojamā vecākus vai viņu pilnvarotās personas pie izglītības iestādes dežuranta.
11. Sporta zāles apmeklētāji uzturas tikai tiem norādītajās telpās (ģērbtuvēs, dušu telpās, sporta un trenažieru zālēs), sporta ārpusstundu nodarbības un sacensības drīkst vērot tikai ar sporta organizatora vai sporta skolotāju atļauju.
12. Citām nepiederošām personām, kuras vēlas ienākt izglītības iestādē, jāuzrāda sadarbspējīgu vakcinācijas vai pārslimošanas sertifikāts, vai negatīvs Covid-19 testa rezultāts, jāreģistrējas pie izglītības iestādes dežuranta apmeklētāju reģistrācijas žurnālā, norādot vārdu, uzvārdu, ierašanās iemeslu, izglītības iestādes darbinieku, ar kuru ir norunāta tikšanās, kā arī jāuzrāda personu apliecinošs dokuments.
13. Izglītības iestādes kontrolējošo institūciju un citu valsts vai pašvaldības kompetento institūciju amatpersonas un darbinieki, ierodoties izglītības iestādē, izglītības iestādes dežurantam uzrāda dienesta apliecību.
14. Par personām, kuras izglītības iestādē ieradušās sniegt pakalpojumus, izglītības iestādes dežurants informē izglītības iestādes direktoru un/ vai direktora vietnieku saimnieciski administratīvajā darbā.
15. Citām nepiederošām personām ir tiesības piedalīties izglītības iestādes organizētajos pasākumos, iepriekš saskaņojot dalību ar izglītības iestādes atbildīgo personu par attiecīgā pasākuma organizēšanu, kā arī saņemot atļauju par pasākuma vai pasākuma dalībnieku fotografēšanu, audio un video ierakstu veikšanu.
16. Citām nepiederošām personām aizliegts pārvietoties pa izglītības iestādes telpām, traucēt mācību stundu un citu nodarbību norisi.
17. Par citu nepiederošu personu uzturēšanos un pārvietošanos izglītības iestādē atbild izglītības iestādes darbinieks, pie kura šī persona ir ieradusies.
18. Izglītības iestādes dežurantam un darbiniekiem ir tiesības izraidīt no izglītības iestādes nepiederošās personas, ja persona nevar paskaidrot ierašanās mērķi vai ierašanās nav saskaņota.
19. Ja nepiederošas personas uzvedība ir agresīva un neprognozējama, izglītības iestādes dežurants nekavējoties informē izglītības iestādes vadību, kas pieņem lēmumu par Valsts policijas vai pašvaldības policijas izsaukšanu.
20. Izglītības iestādes darbinieku un izglītojamo pienākums ir informēt izglītības iestādes vadību vai dežurantu par aizdomīgu personu atrašanos izglītības iestādē vai tās teritorijā.

**IX Noslēguma jautājumi**

120. Rīkojums stājas spēkā 2022.gada 3.janvārī.

121. Atzīt par spēku zaudējušiem Skolas 2021. gada 27.augusta rīkojumu Nr. PSPL-21-23-rs, 2021.gada 15.novembra grozījumus Nr. PSPL-21-47-rs.

|  |  |
| --- | --- |
| Direktores p. i.  |  S. Spalva |
|  |  |

Spalva 67246868